Vinteren 1931/1932 ble det faktisk opprettet to bridgeforbund i Norge. Det første Norges Bridgeforbund (NB), som hadde 130 medlemmer, ble opprettet 30. november 1931 av ingeniør Wilhelm Nickelsen. Det andre ble opprettet fredag 29. januar 1932, på initiativ av kaptein Johannes Brun, og der ble avholt konstituerende generalforsamling 8. april 1932 med rektor Anton Midsem Ålesund som president og navnet ble Norsk Bridgeforbund (NBF). Etter forhandlinger ble det vedtatt at medlemmene i (NB) automatisk fikk medlemskap i Norsk Bridgeforbund (NBF) og Nickelsen selv gikk inn i NBFs styre.